На основу члана 39 а став 3. Пословника Владе („Службени гласник РС”, бр. 61/06 –пречишћен текст, 69/08, 88/09, 33/10, 69/10, 20/11, 37/11, 30/13 и 76/14), предлагач даје

ИЗЈАВУ

Нацрт закона о правима детета и заштитнику права детета је у складу са Уставом који прописује да се права детета уређују законом и гарантује деци „право на уживање људских права примерено свом узрасту и душевној зрелости“ и низ појединачних права као што су право на лично име, упис у матичну књигу рођених, право да сазна своје порекло, право да очува свој идентитет, заштиту од психичког, физичког, економског и сваког другог искоришћавања или злоупотребљавања, једнакост права детета рођеног у браку и ван брака, посебну заштиту деце о којој се не старају родитељи и деце која су ометена у психичком и физичком развоју, као и заштита деце од дечјег рада.

Нацрт закона о правима детета и заштитнику права детета у складу је и са реформом система социјалне заштите у нашој земљи и кључним националним документима која међу својим циљевима односно мерама садрже и оне који се односе на унапређење положаја деце:Националним планом акције за децу, Стратегијом за смањење сиромаштва, Стратегијом развоја социјалне заштите, [Националном стратегијом за младе](http://www.srbija.gov.rs/extfile/sr/88759/nacionalna_strategija_za_mlade0081_cyr.zip), Стратегијом превенције и заштите од дискриминације за период 2014-2018. године [Стратегијом развоја здравља младих](http://www.srbija.gov.rs/extfile/sr/61405/strategija_mladi_cyr.zip), [Стратегијом јавног здравља Републике Србије](http://www.srbija.gov.rs/extfile/sr/106680/strategija_javnog_zdravlja0077_cyr.zip), Стратегијом о спречавању злоупотребе дрога од 2014. до 2021. године [Стратегијом подстицања рађања](http://www.srbija.gov.rs/extfile/sr/82479/strategija_podsticanje_radjanja0066_cyr.zip)**,** Стратегијом унапређења положаја особа са инвалидитетом у Републици Србији, [Стратегијом развоја заштите менталног здравља](http://www.srbija.gov.rs/extfile/sr/63053/strategija_mentalno_zdravlje179a.zip), [Националном стратегијом запошљавања за период 2011-2020. године](http://www.srbija.gov.rs/extfile/sr/153638/strategija_zaposljavanja0445_cyr.zip), Стратегијом развоја спорта у Републици Србији, [Стратегијом заштите података о личности](http://www.srbija.gov.rs/extfile/sr/137166/strategija_zastite_podataka_o_licnosti0308_cyr.zip), [Националном стратегијом за превенцију и заштиту деце од насиља](http://www.srbija.gov.rs/extfile/sr/101080/nacionalna_strategija_zastita_dece0044_cyr.zip), [Националном стратегијом за спречавање и сузбијање насиља над женама у породици и у партнерским односима](http://www.srbija.gov.rs/extfile/sr/151232/strategija_suzbijanje_nasilja_nad_zenama0425_cyr.zip), Стратегијом за социјално укључивање Рома и Ромкиња у Републици Србији за период од 2016. до 2025. године. Стратегијом превенције и сузбијања трговине људима, посебно женама и децом и заштите жртава за период од 2017. до 2022. године, Стратегијом развоја информационе безбедности у Републици Србији за период од 2017-2020 године, Стратегијом развоја систем извршења кривичних санкција у Републици Србији до 2020. године.